Duncan Ferguson fagnar ákaflega í leiknum um helgina.vísir / getty Jamie Redknapp , fyrrum leikmaður Tottenham og Liverpool og núverandi sparkspekingur , segir að Everton eigi að gefa Duncan Ferguson stjórastarfið út leiktíðina . Everton-goðsögnin stýrði félaginu á laugardaginn er liðið vann 3 - 1 sigur á Chelsea á heimavelli en Marco Silva var rekinn úr starfi í síðustu viku . Everton leitar nú að nýjum stjóra en Redknapp segir að þeir þurfi ekki að leita langt . Hann skrifar um málið í Daily Mail í dag . „ Ef þú ert hlutlaus áhorfandi þá er ekkert betra en að fara á Goodison Park þegar stuðningsmennirnir eru í stuði . Hárin rísa upp en ef þú ert andstæðingur , trúðu mér , þá er það ógnvekjandi . Þeir rísa upp og fagna góðri tæklingu eins og marki , “ sagði Redknapp í pistli sínum . „ Það er enginn eins staður og þessi í ensku úrvalsdeildinni eða út í heimi . Það er það sem ég elska við Everton . Þeir eru ekki hugsi yfir falegum fótbolta . Það sem þeir vilja helst sjá er ástríða og ákefð . “ „ Þetta var það sem ég sá þegar Duncan Ferguson var á vellinum og ég spilaði nokkrum sinnum gegn honum . Það kom mér því ekkert á óvart hvað gerðist gegn Chelsea á laugardaginn . Löngun hans til þess að vinna er ótrúleg . “ „ Þegar ég sá hann svona stoltan á hliðarlínunni , hlaupandi niður eftir hliðarlínunni , knúsandi boltastrákanna hugsaði ég : Hann vill fá starfið . Og af hverju ekki ? Af hverju ekki að leyfa honum að taka við út tímabilið ? Hann elskar Everton meira en allt . Hann er þeirra maður og eins blár og þeir verða . “ Everton tók á móti Chelsea í fyrsta leiknum eftir að Marco Silva var rekinn .